תניסתרופאוס

תניסתרופאוס (שם מדעי: Tanystropheus; פירוש השם: "מתלים ארוכים") הוא סוג של זוחל ימי קדום ממשפחת התניסתרופאיים, שדמה לפליוזאורים וחי בתקופה טריאס תיכון, לפני 228–245 מיליון שנה. מאובני יצור זה נמצאו בדרום אירופה (באיטליה ושווייץ), המזרח התיכון וסין.

מאפיינים 
התניסתרופאוס היה זוחל ארוך צוואר שהגיע לאורך שישה מטרים, כשצווארו רב החוליות היווה כשלושה מטרים מאורכו. תחילה סברו שיצור זה קרוב לפטרוזאורים, אך בהמשך הניחו שהוא חי בים, והיה שייך לקבוצת זוחלים קדומה - פרוטורוזאוריה. מהסוג נמצאו שלושה מינים.

בדומה לאריות ים מודרניים, ככל הנראה, היה התניסתרופאוס נח על החופים והסלעים, ושוחה בים במרדף אחרי דגים. ייתכן שהוא הסתער על טרפו במהירות באמצעות צווארו בדומה לאנפות.

יצורים אלה נכחדו לאחר תור הטריאס.

בתרבות 
זוחל ימי זה מופיע בסדרה "מפלצות ים" ובסרט "Sea Rex 3D".

ראו גם
טרילופוזאורוס

קישורים חיצוניים

 

תניסתרופאיים
בעלי חיים שחיו בטריאס תיכון באסיה
בעלי חיים שחיו בטריאס תיכון באירופה
מאובני טקסונים שתוארו ב-1852